Ο **Κρίστοφερ Άστον Κούτσερ** (*Christopher Ashton Kutcher*, 7 Φεβρουαρίου 1978), γνωστός επαγγελματικά ως **Άστον Κούτσερ**, γεννημένος στις 7 Φεβρουαρίου 1978, είναι Αμερικανός ηθοποιός, παραγωγός, πρώην μοντέλο μόδας και κωμικός.

Ο Κούτσερ είναι γνωστός για το ρόλο του ως Μάικλ Κέλσο στη σειρά *That '70s Show* του καναλιού FOX. Επίσης, δημιούργησε, ήταν παραγωγός και παρουσίαζε την εκπομπή *Punk'd*, στην οποία έστηνε φάρσες στους αστέρες του Χόλιγουντ. Έχει πρωταγωνιστήσει σε πολλές ταινίες συμπεριλαμβανομένου τις: *Μεγάλε, Τι Κάναμε Χθες Βράδυ? (Dude, Where's My Car?)*, *Παντρευτείτε, Χωρίστε, Τελειώσατε! (Just Married)*, *Το Φαινόμενο της Πεταλούδας (The Butterfly Effect)*, *Ο Φύλακας (The Guardian)* και *Τζακ Ποτ στον Έρωτα* *(What Happens in Vegas)*. Είναι ο παραγωγός και ο συν-δημιουργός των ριάλιτι *Room 401* και *Beauty and the Geek*. Ο Κούτσερ από το 2011 έως το 2015 συμπρωταγωνιστούσε στην επιτυχημένη σειρά *Two and a Half Men* του καναλιού CBS, ως ο χαρακτήρας Γουόλντεν Σμιντ.

Πρώτα χρόνια
------------

Ο Κούτσερ γεννήθηκε στο Σένταρ Ράπιντς της Αϊόβα. Είναι ο γιος της Νταϊάν Φίνεγκαν, υπαλλήλου της Procter & Gamble και του Λάρι Κούτσερ, εργαζόμενου σε εργοστάσιο. Ο πατέρας του είναι Τσεχικής καταγωγής και η μητέρα του Ιρλανδικής, Γερμανικής και Τσεχικής καταγωγής. Ο Κούτσερ μεγάλωσε σε σε μια συντηρητική καθολική οικογένεια και έχει μια μεγαλύτερη αδερφή, την Τάσα, και ένα διζυγωτικό δίδυμο αδερφό, τον Μάικλ, ο οποίος έκανε μεταμόσχευση καρδιάς όταν τα αδέρφια ήταν μικρής ηλικίας. Ο δίδυμος αδερφός του Κούτσερ πάσχει επίσης από εγκεφαλική παράλυση και είναι εκπρόσωπος της οργάνωσης πίεσης Reaching for the Stars.

Ο Κούτσερ φοίτησε στο Λύκειο Ουάσινγκτον στο Σένταρ Ράπιντς της Αϊόβα για ένα χρόνο, ενώ στη συνέχεια η οικογένειά του μετακόμισε στο Χόμστεντ της Αϊόβα, όπου φοίτησε στο Λύκειο Clear Creek Amana. Ο Κούτσερ συμμετείχε κατά τη διάρκεια της φοίτησής του σε θεατρικά έργα.

Ο αδερφός του Κούτσερ έπασχε από καρδιομυοπάθεια, κάτι που έκανε το περιβάλλον του σπιτιού για τον Κούτσερ εξαιρετικά αγχώδες. Έχει δηλώσει «Δεν ήθελα να γυρίσω σπίτι και να μάθω περισσότερα άσχημα νέα για τον αδερφό μου» και «Κρατούσα τον εαυτό μου τόσο απασχολημένο που δεν επέτρεπα στον εαυτό μου να αισθανθεί». Ο Κούτσερ δήλωσε ότι κατά τη διάρκεια της εφηβείας, σκέφτηκε να αυτοκτονήσει. Στα δεκατρία του, αποπειράθηκε να πηδήξει από το μπαλκόνι ενός νοσοκομείου στο Σένταρ Ράπιντς, με τον πατέρα του να παρεμβαίνει στο περιστατικό. Η ζωή του Κούτσερ στο σπίτι χειροτέρευσε όταν οι γονείς του πήραν διαζύγιο όταν αυτός ήταν δεκάεξι ετών. Κατά τη διάρκεια του τελευταίου του έτους στο Λύκειο, αυτός και ο ξάδερφός του διέρρηξαν το Λύκειο του τα μεσάνυχτα σε μια προσπάθεια να κλέψουν χρήματα. Τον συνέλαβαν καθώς έφευγε από το Λύκειο. Ο Κούτσερ κρίθηκε ένοχος για ληστεία τρίτου βαθμού και καταδικάστηκε σε τρία χρόνια επιτήρησης και 180 ώρες κοινωφελής εργασίας. Ο Κούτσερ δήλωσε ότι αν και η εμπειρία «τον έβαλε στον σωστό δρόμο», έχασε την κοπέλα του, τις αναμενόμενες υποτροφίες των κολεγίων και περιθωριοποιήθηκε από το σχολείο και την κοινότητα.

Ο Κούτσερ γράφτηκε στο Πανεπιστήμιο της Αϊόβα τον Αύγουστο του 1996, όπου σχεδίαζε να ακολουθήσει την ειδικότητα του βιοχημικού μηχανικού, υποκινούμενος από την επιθυμία του να βρει θεραπεία για την ασθένεια του αδερφού του. Στο κολλέγιο, έδιωξαν τον Κούτσερ από το διαμέρισμά του επειδή ήταν υπερβολικά «θορυβώδης» και «απειθάρχητος». Ο Κούτσερ δήλωσε, «Νόμιζα ότι ήξερα τα πάντα, αλλά δεν είχα ιδέα. Πήγαινα σε πάρτι και γλεντούσα συνεχώς. Ξυπνούσα πολλά πρωινά χωρίς να θυμάμαι τι είχα κάνει την προηγούμενη νύχτα. Έπαιζα πολύ σκληρά. Είμαι κατάπληκτος που δεν είμαι νεκρός». Για να μαζέψει χρήματα για τα δίδακτρά του, ο Κούτσερ εργαζόταν το καλοκαίρι στο τμήμα δημητριακών του εργοστασίου της General Mills στην πόλη Σίνταρ Ράπιντς και μερικές φορές δώριζε αίμα επί πληρωμή. Κατά τη διάρκεια που ήταν στο πανεπιστήμιο, τον προσέγγισε ένας ανιχνευτής ταλέντων σε ένα μπαρ ονόματι «The Airliner» στην Αϊόβα Σίτι και τον έπεισε να λάβει μέρος στο διαγωνισμό μοντέλων με τίτλο «Φρέσκα Πρόσωπα της Αϊόβα» (Fresh Faces of Iowa). Αφότου κέρδισε την πρώτη θέση στο διαγωνισμό, παράτησε το κολέγιο και κέρδισε ένα ταξίδι στη Νέα Υόρκη για παρευρεθεί στο Συνέδριο του Διεθνή Συνδέσμου Μοντέλων και Ταλέντων (International Modeling and Talent Association, IMTA). Μετά την παραμονή του στη Νέα Υόρκη, ο Κούτσερ επέστρεψε στην πόλη Σένταρ Ράπιντς και έπειτα μετακόμισε στο Λος Άντζελες για να επιδιώξει μια καριέρα στην υποκριτική.

Καριέρα
-------

### Μόντελινγκ

Μετά τη συμμετοχή του στο διαγωνισμό μοντέλων του IMTA (όπου έχασε από τον Τζος Ντουχάμελ) το 1998, ο Κούτσερ υπέγραψε συμβόλαιο με το πρακτορείο Next modeling agency στη Νέα Υόρκη, εμφανίστηκε σε διαφημίσεις του Κάλβιν Κλάιν και εργάστηκε ως μοντέλο στο Παρίσι και στο Μιλάνο.

### Τηλεόραση και κινηματογράφος

Ο Κούτσερ με τον Τζον Κράιερ, συμπρωταγωνιστή του στη σειρά *Two and a Half Men*, το Σεπτέμβριο του 2011
Μετά από μια σχετική επιτυχία στο μόντελινγκ, ο Κούτσερ μετακόμισε στο Λος Άντζελες και μετά από την πρώτη του οντισιόν, κέρδισε το ρόλο του Μάικλ Κέλσο στην τηλεοπτική σειρά *That '70s Show*, που έκανε πρεμιέρα το 1998 και τελείωσε το 2006. Ο Κούτσερ πρωταγωνίστησε σε αρκετές ταινίες. Αν και έκανε οντισιόν, αλλά δεν επιλέχτηκε για το ρόλο του Ντάνι Γουόκερ στην ταινία *Περλ Χάρμπορ (Pearl Harbor)* το 2001 (ο ρόλος πήγε στον Τζος Χάρτνετ, πρωταγωνίστησε σε αρκετές κωμωδίες, συμπεριλαμβανομένου τις: *Μεγάλε, Τι Κάναμε Χθες Βράδυ? (Dude, Where's My Car?)* το 2000, *Παντρευτείτε, Χωρίστε, Τελειώσατε! (Just Married)* το 2003 και *Μάντεψε Ποιος (Guess Who)* το 2005. Εμφανίστηκε στην οικογενειακή ταινία του 2003, *Μια Ντουζίνα Μπελάδες (Cheaper By The Dozen)*, υποδυόμενος έναν ηθοποιό με αυτο-εμμονή. Στην ταινία του 2004, *Το Φαινόμενο της Πεταλούδας (The Butterfly Effect)* ο Κούτσερ ανέλαβε ένα δραματικό ρόλο, υποδυόμενος ένα νεαρό άντρα που ταξιδεύει στο χρόνο. Η ταινία έλαβε μικτές προς αρνητικές κριτικές, αλλά αποτέλεσε εισπρακτική επιτυχία.

Το 2003, ο Κούτσερ παρήγαγε και πρωταγωνίστησε στη δική του τηλεοπτική σειρά, με τίτλο *Punk'd* του καναλιού MTV, ως ο παρουσιαστής. Η σειρά περιλάμβανε φάρσες σε διασήμους του Χόλιγουντ με τη χρήση κρυμμένων καμερών. Ο Κούτσερ είναι επίσης διευθύνων παραγωγός των τηλεοπτικών εκπομπών τύπου ριάλιτι *Beauty and the Geek*, *Adventures in Hollyhood* (βασισμένη στο ραπ γκρουπ Three 6 Mafia), *The Real Wedding Crashers* και το τηλεπαιχνίδι *Opportunity Knocks*. Πολλές από τις παραγωγικές του πιστώσεις, συμπεριλαμβανομένου το *Punk'd*, έρχονται διαμέσου της Katalyst Films, μια εταιρεία παραγωγής που διοικεί ο ίδιος με το συνεργάτη του Τζέισον Γκόλντμπεργκ. Το 2006, το περιοδικό *People* τον κατέταξε τρίτο στην ετήσια λίστα του με τους «Πιο Σέξι Άντρες εν Ζωή».

Εξαιτίας δυσκολιών στο πρόγραμμά του με τα γυρίσματα της ταινίας *Ο Φύλακας (The Guardian)*, ο Κούτσερ αναγκάστηκε να μην ανανεώσει το συμβόλαιό του για τον όγδοο και τελευταίο κύκλο της σειράς *That '70s Show*, αν και εμφανίστηκε στα πρώτα τέσσερα επεισόδια του κύκλου (στους τίτλους τέλους αναφερόταν ως ξεχωριστός γκεστ σταρ) και επέστρεψε για το τελευταίο επεισόδιο της σειράς.

Ο Κούτσερ παρήγαγε και πρωταγωνίστησε στην κωμωδία δράσης του 2010, *Killers: Γάμος να Σου... Πετύχει (Killers)*, στην οποία υποδύθηκε έναν πληρωμένο δολοφόνο.

Το Μάιο του 2011, ανακοινώθηκε ότι ο Κούτσερ θα είναι ο αντικαταστάτης του Τσάρλι Σιν στην τηλεοπτική σειρά *Two and a Half Men*. Το συμβόλαιο του Κούτσερ ήταν για ένα έτος και πιστεύεται ότι άξιζε σχεδόν 20 εκατομμύρια δολάρια. Το ντεμπούτο του ως ο χαρακτήρας Γουόλντεν Σμιντ, στο επεισόδιο με τίτλο «Nice to Meet You, Walden Schmidt», το παρακολούθησαν 28,7 εκατομμύρια τηλεθεατές στις 19 Σεπτεμβρίου 2011. Το επεισόδιο αυτό συγκέντρωσε την υψηλότερη τηλεθέαση από οποιοδήποτε άλλο επεισόδιο στους πρώτους οκτώ κύκλους της σειράς, όπου πρωταγωνιστούσε ο Σιν.

Προσωπική ζωή
-------------

### Σχέσεις

Ο Κούτσερ και η Μουρ το 2008
Το 2003, ο Κούτσερ ξεκίνησε να βλέπει την ηθοποιό Ντέμι Μουρ. Η Μουρ και ο Κούτσερ παντρεύτηκαν στις 24 Σεπτεμβρίου 2005, σε μια ιδιωτική τελετή που διεξήγαγε ένας ραββίνος του Κέντρου Καμπάλα. Στο γάμο παρευρέθηκαν περίπου 150 κοντινοί φίλοι και οικογένεια του ζευγαριού, συμπεριλαμβανομένου ο Μπρους Γουίλις, πρώην σύζυγος της Μουρ. Ο Κούτσερ και η Μουρ συναντήθηκαν με τον συν-διευθυντή του Κέντρου Καμπάλα, τον ραββίνο Γιεχούντα Μπεργκ, στο Ισραήλ τον Οκτώβριο του 2010. Στις 17 Νοεμβρίου 2011, η Μουρ ανακοίνωσε την πρόθεσή της να τελειώσει το γάμο της με τον Κούτσερ. Η ανακοίνωση έγινε μετά από εβδομάδες φημολογιών των ΜΜΕT για την κατάσταση του γάμου του ζευγαριού. Μετά από ένα χρόνο σε διάσταση, ο Κούτσερ έκανε αίτηση διαζυγίου στις 21 Δεκεμβρίου 2012 στο Ανώτατο Δικαστήριο του Λος Άντζελες, αναφέροντας αγεφύρωτες διαφορές ως αιτία του διαζυγίου.

Ο Κούτσερ ξεκίνησε να βλέπει την Μίλα Κούνις, πρώην συμπρωταγωνίστριά του στην τηλεοπτική σειρά *That '70s Show* το 2012.

### Ενδιαφέροντα και πιστεύω

Ο Κούτσερ είναι όπως έχει περιγράψει ο ίδιος οικονομικός συντηρητικός και κοινωνικός φιλελευθεριστής. Ακολουθεί τη Καμπάλα. Η Νάταλι Πόρτμαν, συμπρωταγωνίστριά του στην ταινία *Μόνο το Σεξ δεν Φθάνει (No Strings Attached)*, δήλωσε το 2011 ότι ο Κούτσερ «μου έχει διδάξει περισσότερα για τον Ιουδαϊσμό απο ότι έχω μάθει από οποιονδήποτε άλλο».

Ο Κούτσερ έχει επενδύσει σε ένα Ιταλικό εστιατόριο, το Dolce (άλλοι ιδιοκτήτες περιλαμβάνουν τους Ντάνι Μάστερσον και Γουίλμερ Βαλντεράμα) και ένα Ιαπωνικό εστιατόριο με τίτλο Geisha House που βρίσκεται στην Ατλάντα του Λος Άντζελες και στη Νέα Υόρκη.

Στις 17 Σεπτεμβρίου 2008, ο Κούτσερ ονομάστηκε βοηθός προπονητή της ποδοσφαιρικής ομάδας πρωτοετών φοιτητών του Σχολείου Χάρβαρντ-Γουέστλεϊκ στο Λος Άντζελες. Παρ' όλα αυτά, δεν μπόρεσε να επιστρέψει το 2009 λόγω των γυρισμάτων της ταινίας
*Ζιγκολό (Spread)*.

Το Φεβρουάριο του 2011, ο Κούτσερ πούλησε το σπίτι του στο Χόλιγουντ Χιλς, το οποίο αγόρασε αρχικά το 2004.

Τον Απρίλιο του 2012, ο Άστον Κούτσερ έγινε ο 500ος πελάτης με πληρωμή που υπέγραψε να ταξιδεύσει με το διαστημοαεροπλάνο SpaceShipTwo της εταιρείας Virgin Galactic.

### Παρουσία στο Twitter

Στις 16 Απριλίου 2009, ο Κούτσερ έγινε ο πρώτος χρήστης του Twitter που ξεπέρασε τους 1.000.000 ακόλουθους, κερδίζοντας το CNN στο «Διαγωνισμό 1.000.000 ακόλουθοι». Ο Κούτσερ ανακοίνωσε μέσω του Twitter ότι θα έκανε δωρεά 100.000 δολαρίων για την καταπολέμηση της ελονοσίας. Παρ' όλα αυτά, υπάρχουν αρκετές αναφορές ότι το Twitter παραποίησε τα αποτελέσματα του διαγωνισμού αποτρέποντας τους χρήστες από το να «ξεακολουθήσουν» τον Κούτσερ ή το CNN.

### Αντιπαράθεση

Τον Απρίλιο του 2011, ο Κούτσερ και η σύζυγός του Ντέμι Μουρ ξεκίνησαν μια καμπάνια δημόσιας ενημέρωσης με μια ανακοίνωση που ισχυριζόταν ότι οι «Αληθινοί Άντρες» δεν εμπλέκονται με τις υπηρεσίες εκδιδόμενων παιδιών που είναι θύματα της ανθρώπινης εμπορίας. Ο ισχυρισμός του Κούτσερ ότι 100.000 με 300.000 παιδιά Αμερικανών πωλούνται και έρχονται αντιμέτωπα με τη σεξουαλική δουλεία επικρίθηκε από την εφημερίδα *Village Voice*, που έδωσε στοιχεία διαψεύδοντας τους ισχυρισμούς. Η εφημερίδα ανέφερε ότι ο Κούτσερ παρουσίασε μια μελέτη που αναφερόταν στους ανήλικους που βρίσκονται «σε κίνδυνο» σεξουαλικής εκμετάλλευσης και όχι στα παιδιά που πραγματικά εκδίδονται. Οι ειδικοί υπολογίζουν το αληθινό νούμερο να είναι στις εκατοντάδες,, όχι στις εκατοντάδες των χιλιάδων. Ο Κούτσερ αντέδρασε στην κριτική κατηγορώντας την εφημερίδα *Village Voice* ότι προωθεί την παιδική πορνεία και χρησιμοποιώντας το Twitter ζήτησε από τους διαφημιστές της εφημερίδας συμπεριλαμβανομένου τους: American Airlines, Disney, the Πόλη του Σιάτλ και Domino's Pizza να αποσύρουν τις διαφημίσεις τους από τις εκδόσεις της μητρικής εταιρείας της εφημερίδας.

Φιλμογραφία
-----------

|
|  |
Κινηματογράφος| Έτος | Τίτλος | Ρόλος | Σημειώσεις |
| --- | --- | --- | --- |
| 1999 | *Coming Soon* | Λούι |  |
| 2000 | *Κορίτσι για Φίλημα (Down to You)* | Τζιμ Μόρισον |  |
| *Ριψοκίνδυνα Παιχνίδια (Reindeer Games)* | Κολεγιόπαιδο |  |
| *Μεγάλε, Τι Κάναμε Χθες Βράδυ; (Dude, Where's My Car?)* | Τζέσι Μοντγκόμερι ο τρίτος |  |
| 2001 | *Just Shoot Me!* | Ντιν Κάσιντι | 1 επεισόδιο |
| *Texas Rangers* | Τζορτζ Ντάρχαμ |  |
| 2003 | *Πανρευτείτε, Χωρίστε, Τελειώσατε! (Just Married)* | Τομ Λίζακ |  |
| *Η Κόρη του Αφεντικού (My Boss's Daughter)* | Τομ Στάνσφιλντ |  |
| *Μια Ντουζίνα Μπελάδες (Cheaper by the Dozen)* | Χανκ | Υποστηρικτικός ρόλος |
| 2004 | *Το Φαινόμενο της Πεταλούδας (The Butterfly Effect)* | Έβαν Τρέμπορν | Βασικός ρόλος |
| 2005 | *Μάντεψε Ποιος (Guess Who)* | Σάιμον Γκριν |  |
| *Σχεδόν Έρωτας (A Lot Like Love)* | Όλιβερ Μάρτιν |  |
| *Robot Chicken* | Διάφορους | Φωνή |
| 2006 | *Bobby* | Φίσερ |  |
| *Ο Φύλακας (The Guardian)* | Τζέικ Φίσερ |  |
| *Οι Ήρωες του Δάσους (Open Season)* | Έλιοτ | Φωνή |
| 2008 | *Τζακ Ποτ στον Έρωτα (What Happens in Vegas)* | Τζακ Φούλερ | Πρωταγωνιστικός ρόλος |
| 2009 | *Ζιγκολό (Spread)* | Νίκι | Βασικός ρόλος |
| *Προσωπική Υπόθεση (Personal Effects)* | Γουόλτερ | Βασικός ρόλος |
| 2010 | *Valentine's Day* | Ριντ Μπένετ | Βασικός ρόλος |
| *Killers: Γάμος να Σου... Πετύχει (Killers)* | Σπένσερ Έιμς | Βασικός ρόλος |
| 2011 | *Μόνο το Σεξ δεν Φθάνει (No Strings Attached)* | Άνταμ Φράνκλιν | Βασικός ρόλος |
| *New Year's Eve* | Ράντι | Υποστηρικτικός ρόλος |
| 2013 | *Jobs* | Στιβ Τζομπς | Πρωταγωνιστικός ρόλος |
| 2014 | *Annie* | Σάιμον Γκούνσπιντ |  |

|
|  |
Τηλεόραση| Έτος | Τίτλος | Ρόλος | Σημειώσεις |
| --- | --- | --- | --- |
| 1998–2006 | *That 70's Show* | Μάικλ Κέλσο | Κύκλοι 1–7 (Βασικό μέλος); Κύκλος 8 (Σποραδικές εμφανίσεις)180 επεισόδια |
| 2001 | *Just Shoot Me* | Ντιν Κάσιντι | 1 επεισόδιο |
| 2002 | *Grounded for Life* | Ξάδερφος Σκοτ | 1 επεισόδιο |
| 2003–2007 | *Punk'd* | Τον εαυτό του/Παρουσιαστής |  |
| 2005 | *Robot Chicken* | Διάφορους | Φωνή |
| 2008 | *Miss Guided* | Μπιούξ | 1 επεισόδιο |
| 2011–2015 | *Two and a Half Men* | Γουόλντεν Σμιντ | Βασικός ρόλοςΚύκλος 9-12 |
|

|
|  |
Ως παραγωγός| Έτος | Τίτλος | Επεισόδια | Σημειώσεις |
| --- | --- | --- | --- |
| 2003–2007,2012-σήμερα | *Punk'd* |  | Διευθύνων παραγωγός/παρουσιαστής |
| 2003 | *Η Κόρη του Αφεντικού (My Boss's Daughter)* |  | Συν-παραγωγός |
| 2004 | *Το Φαινόμενο της Πεταλούδας (The Butterfly Effect)* |  | Διευθύνων παραγωγός |
| *You've Got a Friend* | 8 επεισόδια | Διευθύνων παραγωγός |
| 2005 | *A Lot Like Love* |  |  |
| 2005–2008 | *Beauty and the Geek* | 48 επεισόδια | Διευθύνων παραγωγός |
| 2007 | *Adventures in Hollyhood* | 8 επεισόδια | Διευθύνων παραγωγός |
| *Miss Guided* | 7 επεισόδια | Διευθύνων παραγωγός |
| *Game Show in My Head* |  | Διευθύνων παραγωγός |
| *The Real Wedding Crashers* | 7 επεισόδια | Διευθύνων παραγωγός |
| *Room 401* | 8 επεισόδια | Διευθύνων παραγωγός |
| 2008 | *Pop Fiction* |  | Διευθύνων παραγωγός |
| 2008–2009 | *Opportunity Knocks* |  | Τηλεοπτική σειρά (Διευθύνων παραγωγός) |
| 2009 | *True Beauty* |  | Τηλεοπτική σειρά (Διευθύνων παραγωγός) |
| *Η Ωραιότερη Μέρα της Ζωής μου (The Beautiful Life)* | 5 επεισόδια |  |
| *Ζιγκολό (Spread)* |  |  |
| 2010 | *Killers: Γάμος να Σου... Πετύχει (Killers)* |  | Διευθύνων παραγωγός |

Βραβεία
-------

Βραβεία και υποψηφιότητες| Έτος | Βραβείο | Κατηγορία | Ταινία | Αποτέλεσμα |
| --- | --- | --- | --- | --- |
| 1999 | Βραβείο Young Artist | Καλύτερη Ερμηνεία σε Τηλεοπτική Σειρά – Νεανικό Σύνολο (μοιρασμένο με τους Τόφερ Γκρέις, Λόρα Πρέπον, Μίλα Κούνις, Γουίλμερ Βαλντεράμα και Ντάνι Μάστερσον) | *That '70s Show* | Υποψηφιότητα |
| 2000 | Las Vegas Film Critics Society | Βραβείο Σιέρα Καλύτερου Πρωτοεμφανιζόμενου | *Μεγάλε, Τι Κάναμε Χθες Βράδυ; (Dude, Where's My Car)* | Υποψηφιότητα |
| 2001 | Βραβείο MTV Movie | Καλύτερος Πρωτοεμφανιζόμενος | *Μεγάλε, Τι Κάναμε Χθες Βράδυ; (Dude, Where's My Car)* | Υποψηφιότητα |
| 2003 | Βραβείο Teen Choice | Καλύτερος Τηλεοπτικός Ριάλιτι Παίδαρος | *Punk'd* | Νίκη |
| Καλύτερος Τηλεοπτικός Παρουσιαστής | Νίκη |
| Καλύτερος Τηλεοπτικός Ηθοποιός | *That '70s Show* | Νίκη |
| Χρυσό Βατόμουρο | Χρυσό Βατόμουρο Χειρότερου Ζευγαριού στην Οθόνη (μοιρασμένο με την Μπρίτανι Μέρφι) | *Παντρευτείτε, Χωρίστε... Τελειώσατε! (Just Married)* | Υποψηφιότητα |
| Χρυσό Βατόμουρο Χειρότερου Ζευγαριού στην Οθόνη (μοιρασμένο με την Τάρα Ρέιντ) | *Η Κόρη του Αφεντικού (My Boss's Daughter)* | Υποψηφιότητα |
| 2004 | Βραβείο Nickelodeon Kids' Choice | Αγαπημένος Κινηματογραφικός Ηθοποιός | *Παντρευτείτε, Χωρίστε... Τελειώσατε! (Just Married)*, *My Boss's Daughter*, *Cheaper by the Dozen* | Υποψηφιότητα |
| Αγαπημένος Τηλεοπτικός Ηθοποιός | *That '70s Show*, *Punk'd* | Νίκη |
| Βραβείο Teen Choice | Καλύτερη Τηλεοπτική Προσωπικότητα |  | Νίκη |
| Καλύτερος Τηλεοπτικός Σταρ - Ριάλιτι | *Punk'd* | Νίκη |
| Καλύτερος Τηλεοπτικός Ηθοποιός - Κωμωδία | *That '70s Show* | Νίκη |
| Καλύτερο Ξέσπασμα | *Μια Ντουζίνα Μπελάδες (Cheaper By The Dozen)* | Υποψηφιότητα |
| Καλύτερο Φιλί (μοιρασμένο με την Πάιπερ Πίραμπο) | Υποψηφιότητα |
| Χρυσό Βατόμουρο | Χροσό Βατόμουρο Χειρότερου Ηθοποιού | *Μια Ντουζίνα Μπελάδες (Cheaper By The Dozen)*, *Παντρευτείτε, Χωρίστε... Τελειώσατε! (Just Married)*, *Η Κόρη του Αφεντικού (My Boss's Daughter)* | Υποψηφιότητα |
| 2005 | Βραβείο Nickelodeon Kids' Choice | Αγαπημένος Τηλεοπτικός Ηθοποιός | *That '70s Show*, *Punk'd* | Υποψηφιότητα |
| Βραβείο Teen Choice | Καλύτερη Τηλεοπτική Ανδρική Προσωπικότητα | *Punk'd* | Νίκη |
| Καλύτερος Τηλεοπτικός Ηθοποιός - Κωμωδία | *That '70s Show* | Νίκη |
| Καλύτερος Κινηματογραφικός Ηθοποιός - Κωμωδία | *Μάντεψε Ποιος (Guess Who)*, *Σχεδόν Ερωτας (A Lot Like Love)* | Υποψηφιότητα |
| Καλύτερη Κινηματογραφική Ροκστάρ Στιγμή | *Σχεδόν Ερωτας (A Lot Like Love)* | Νίκη |
| 2006 | Βραβείο Nickelodeon Kids' Choice | Αγαπημένος Τηλεοπτικός Ηθοποιός | *That '70s Show* | Υποψηφιότητα |
| 2007 | Βραβείο Nickelodeon Kids' Choice | Αγαπημένη Φωνή σε Κινούμενα Σχέδια | *Οι Ηρωες του Δάσους (Open Season)* | Υποψηφιότητα |
| Βραβείο Teen Choice | Καλύτερος Κινηματογραφικός Ηθοποιός - Δράμα | *Ο Φύλακας (The Guardian)* | Υποψηφιότητα |
| 2008 | Βραβείο Teen Choice | Καλύτερος Κινηματογραφικός Ηθοποιός - Ρομαντική Κωμωδία | *Τζακ Ποτ στον Έρωτα (What Happens in Vegas)* | Νίκη |
| 2010 | Βραβείο People's Choice | Αγαπημένος Διαδικτυακός Σελέμπριτι |  | Νίκη |
| Βραβείο Teen Choice | Καλύτερος Κινηματογραφικός Ηθοποιός - Ρομαντική Κωμωδία | *Valentine's Day* | Νίκη |
| Χρυσό Βατόμουρο | Χρυσό Βατόμουρο Χειρότερου Ηθοποιού | *Killers: Γάμος να Σου... Πετύχει (Killers)*, *Valentine's Day* | Νίκη |
| 2011 | Βραβείο MTV Movie | Καλύτερη Κωμική Ερμηνεία | *No Strings Attached* | Υποψηφιότητα |
| Βραβείο Teen Choice | Καλύτερος Κινηματογραφικός Ηθοποιός - Ρομαντική Κωμωδία | Νίκη |
| 2012 | Βραβείο Teen Choice | Καλύτερος Τηλεοπτικός Ηθοποιός - Κωμωδία | *Two and a Half Men* | Υποψηφιότητα |

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  Ανακτήθηκε στις 4  Μαρτίου 2021.
3. ↑  elcomercio.pe/tvmas/famosos/demi-moore-y-ashton-kutcher-a-15-anos-de-uno-de-los-matrimonios-mas-polemicos-de-hollywood-noticia/.
4. ↑  faqsnow.com/article/ashton-kutcher-net-worth-how-he-made-his-money/.
5. ↑  Leo van de Pas: (Αγγλικά) *Genealogics*. 2003.
6. ↑  «Ashton Kutcher». Fox19. Fox. Αρχειοθετήθηκε από το πρωτότυπο στις 27 Σεπτεμβρίου 2011. Ανακτήθηκε στις 19 Μαΐου 2011.
7. ↑  «Ashton Kutcher Biography». Filmreference.com. Ανακτήθηκε στις 29 Οκτωβρίου 2008.
8. 1 2  «Interview With Ashton Kutcher — Part 2». America's Intelligence Wire. September 6, 2006. Αρχειοθετήθηκε από το πρωτότυπο στις 2012-06-29.. Ανακτήθηκε στις October 29, 2008.
9. ↑  Stated on *The Tonight Show with Jay Leno*, August 12, 2003
10. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 5 Σεπτεμβρίου 2012. Ανακτήθηκε στις 17 Φεβρουαρίου 2012.
11. ↑  "Living The Dream – The Making of Spread" (Commentary with Ashton Kutcher saying; *"I'm from the Mid West. I'm from a Catholic family, from a relatively conservative environment."*), *Spread on DVD*, Katalyst Films, 2009.
12. ↑
13. ↑  «USA Weekend». *Profile: Ashton's great balancing act*. Ανακτήθηκε στις 23 Σεπτεμβρίου 2006. [*νεκρός σύνδεσμος*]
14. ↑  «Hollywood.com». *Profile: Ashton Kutcher Contemplate*. Αρχειοθετήθηκε από το πρωτότυπο στις 14 Απριλίου 2005. Ανακτήθηκε στις 6 Οκτωβρίου 2007.
15. 1 2 3 4  «"Ashton Kutcher: More than meets the eye?"». Αρχειοθετήθηκε από το πρωτότυπο στις 23 Απριλίου 2015. Ανακτήθηκε στις 25 Δεκεμβρίου 2012.
16. 1 2  Meers, Erik (2001). "Dude – He's a star." Papermag.com. Retrieved October 6, 2006.
17. ↑  «Cosmopolitan». *Profile: Ashton Kutcher on past party days and his rock-solid relationship*. February 1, 2001. Αρχειοθετήθηκε από το πρωτότυπο στις 2008-03-13.. Ανακτήθηκε στις October 11, 2007.
18. ↑  Weitzman, Elizabeth (March 2000). «Kutcher in the Rye». Interview. Αρχειοθετήθηκε από το πρωτότυπο στις 2008-03-12.. Ανακτήθηκε στις February 2, 2007.
19. ↑  «Actors who used to be models!». *msn*. August 18 2012. Αρχειοθετήθηκε από το πρωτότυπο στις 2012-11-06.. Ανακτήθηκε στις October 31 2012.
20. ↑  "Two New Producers, Lots of New Projects"
21. ↑  «The Sexiest Men Alive 2006 – Ashton Kutcher». *People*. 15 Νοεμβρίου 2006. Αρχειοθετήθηκε από το πρωτότυπο στις 14 Μαΐου 2012. Ανακτήθηκε στις 14 Ιανουαρίου 2012.
22. ↑  «Ashton Kutcher to Shoot 'Five Killers'». Movies.tvguide.com. 22 Οκτωβρίου 2008. Αρχειοθετήθηκε από το πρωτότυπο στις 7 Αυγούστου 2011. Ανακτήθηκε στις 5 Σεπτεμβρίου 2010.
23. ↑  «Ashton Kutcher: 'Two And A Half Men' Replacement For Charlie Sheen». *The Huffington Post*. AOL. 12 Μαΐου 2011. Ανακτήθηκε στις 12 Μαΐου 2011.
24. ↑  «Ashton Kutcher's 'Two and a Half Men' deal only spans one year». CNN. 24 Μαΐου 2011. Ανακτήθηκε στις 25 Μαΐου 2011.
25. ↑  Bauder, David. «Excite News-Kutcher sets sitcom record; Sheen roast a big draw». Exciite.com/Associated Press. Ανακτήθηκε στις 21 Σεπτεμβρίου 2011.
26. ↑  «Ashton Kutcher's 'Two and a Half Men' debut scores record ratings». *Washington Post*. 20 Σεπτεμβρίου 2011. Ανακτήθηκε στις 21 Σεπτεμβρίου 2011.
27. ↑  «Ashton & Demi Get Married». *People*. September 25, 2005. Αρχειοθετήθηκε από το πρωτότυπο στις 2012-11-20.. Ανακτήθηκε στις 2012-12-26.
28. ↑  Oldenburg, Ann (September 27, 2006). «Changing of the 'Guardian  
'». *USA Today*.. Ανακτήθηκε στις September 30, 2006.
29. ↑  Brinn, David. «Ashton Kutcher, Demi Moore share 'love, light' in Israel». *The Jerusalem Post*. .
30. ↑  «Demi Moore announces plans to end her 6-year marriage to Ashton Kutcher». *The Washington Post*. Associated Press. November 17, 2011. Αρχειοθετήθηκε από το πρωτότυπο στις 2019-04-30.. Ανακτήθηκε στις 2012-12-26.
31. ↑  «Ashton Kutcher, Demi Moore to Divorce». *People*. November 17, 2011. .
32. ↑  «Ashton Kutcher Files for Divorce from Demi Moore». People. Ανακτήθηκε στις 21 Δεκεμβρίου 2012.
33. ↑  «Ashton Kutcher & Mila Kunis Pack On The PDA In NYC (PHOTOS)». huffingtonpost.com. 24 Σεπτεμβρίου 2012.
34. ↑  «Mila's football lesson from Ashton». *New York Post*. 25 Σεπτεμβρίου 2012. Αρχειοθετήθηκε από το πρωτότυπο στις 8 Μαρτίου 2013. Ανακτήθηκε στις 26 Σεπτεμβρίου 2012.
35. ↑  «Inside Ashton Kutcher and Mila Kunis' Sporty Football Date». hollywoodlife.com. 25 Σεπτεμβρίου 2012. Αρχειοθετήθηκε από το πρωτότυπο στις 8 Νοεμβρίου 2012. Ανακτήθηκε στις 26 Σεπτεμβρίου 2012.
36. ↑  «Mila Kunis and Ashton Kutcher's Superhero date». virginmedia.com. 26 Σεπτεμβρίου 2012.
37. ↑  *Real Time with Bill Maher*. August 14, 2009.
38. ↑  Mandell, Andrea (January 18, 2011). «No Strings Attached' binds Portman and Ashton». *USA Today*.. Ανακτήθηκε στις January 20, 2011.
39. ↑  «*L.A. Times* report on Kutcher». Αρχειοθετήθηκε από το πρωτότυπο στις 23 Δεκεμβρίου 2008. Ανακτήθηκε στις 26 Δεκεμβρίου 2012.
40. ↑  «Ashton Kutcher has a close relationship with his step-daughters». *Los Angeles Times*. September 1, 2009.. Ανακτήθηκε στις September 5, 2010.
41. ↑  «"Ashton Kutcher Lists His Bachelor-Era Home for $2.6 Million"». Αρχειοθετήθηκε από το πρωτότυπο στις 24 Ιανουαρίου 2013. Ανακτήθηκε στις 26 Δεκεμβρίου 2012.
42. ↑  Moskowitz, Clara. «Ashton Kutcher Buys 500th Ticket for Virgin Galactic Spaceship Ride».. Ανακτήθηκε στις April 5, 2012.
43. ↑  «Inside Ashton Kutcher's world of Twitter». *The Guardian* (London). April 21, 2009. Αρχειοθετήθηκε από το πρωτότυπο στις 2009-04-23.. Ανακτήθηκε στις April 22, 2009.
44. ↑  Sutter, John D. (April 15, 2009). «CNN report on Kutcher». CNN.. Ανακτήθηκε στις September 5, 2010.
45. ↑  «Fox News report on Kutcher». Fox News. April 17, 2009.. Ανακτήθηκε στις September 5, 2010.
46. ↑  Kaufman, Gil (17 Απριλίου 2009). «MTV article on Kutcher». MTV. Ανακτήθηκε στις 5 Σεπτεμβρίου 2010.
47. ↑  Needleman, Rafe. «How to unfollow Ashton Kutcher». CNET. Ανακτήθηκε στις 5 Σεπτεμβρίου 2010.
48. ↑  «Moore, Kutcher: Join our crusade to end child sex trafficking». *CNN*. April 14, 2011. Αρχειοθετήθηκε από το πρωτότυπο στις 2011-05-20.. Ανακτήθηκε στις July, 2011.
49. ↑  «Real Men Get Their Facts Straight». *The Village Voice* (New York). April 14, 2011. Αρχειοθετήθηκε από το πρωτότυπο στις 2011-07-01.. Ανακτήθηκε στις July 15, 2011.
50. ↑  «Ashton Kutcher Will Destroy Newspaper Over Sex Slavery Article». *Gawker*. July 1, 2011.. Ανακτήθηκε στις July, 2011.
51. ↑  «http://www.boingboing.net/2011/07/01/ashton-kutcher-bulli.html». *BoingBoing*. July 1, 2011.. Ανακτήθηκε στις July 15, 2011.

Εξωτερικοί σύνδεσμοι
--------------------

* AllRovi (Αγγλικά)
* People (Αγγλικά)
* Twitter (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 14983601
* LCCN: n2004039995
* ISNI: 0000 0001 1438 3549
* GND: 130884324
* SUDOC: 11754440X
* BNF: cb14195168v (data)
* BIBSYS: 5003631
* MusicBrainz: 2bcb3c52-4aa9-488f-9efc-85841c8f83f6
* NKC: xx0033152
* BNE: XX1363535

 |

 |